**Indokolás**

**Sorokpolány Község Önkormányzata Képviselő-testületének**

**…../2020. (I. …...) önkormányzati rendelettervezethez**

**a Képviselő-testület Szervezeti és Működési Szabályzatáról szóló**

**3/2015. (III. 24.) önkormányzati rendelet módosításáról**

Sorokpolány Község Önkormányzatának Képviselő-testülete 3/2015. (III. 24.) önkormányzati rendeletével fogadta el a Képviselő-testület Szervezeti és Működési Szabályzatát.

Gyanógeregye Község Önkormányzata Képviselő-testülete, Nemeskolta Község Önkormányzata Képviselő-testülete, Sorkifalud Község Önkormányzata Képviselő-testülete, Sorkikápolna Község Önkormányzata Képviselő-testülete és Sorokpolány Község Önkormányzata Képviselő-testülete a 2019. november 14. napján tartott együttes ülésén arról döntött, hogy a Balogunyomi Közös Önkormányzati Hivatalból kiválnak és 2020. január 1. napjával új közös önkormányzati hivatalt alakítanak. Ennek megfelelően 2020. január 1. napjával létrejött a Sorkifaludi Közös Önkormányzati Hivatal. Erre tekintettel szükséges az önkormányzati rendeletben az önkormányzat munkaszervezetének módosítása. 2020. január 1. napjától elköltözött a Sorkifaludi Közös Önkormányzati Hivatal Sorokpolányi Kirendeltsége a 9773 Sorokpolány, Fő u. 104. sz. alatti címről a 9773 Sorokpolány, Petőfi Sándor u. 19. sz. alá és ezzel egyidejűleg megváltozott az önkormányzat címe is a 9773 Sorokpolány, Petőfi Sándor u. 19. számra. Az új hivatal kialakításával kapcsolatban a jegyző helyettesítésére vonatkozó szabályozás módosítása is szükségessé vált a következők szerint: „30.§ A jegyzői és az aljegyzői tisztség egyidejű betöltetlensége, illetve tartós akadályoztatásuk esetén a jegyzői feladatokat a jegyző által írásban megbízott, a sorkifaludi székhelytelepülésen pénzügyi feladatokat ellátó, felsőfokú végzettségű köztisztviselő látja el.” A fentiekre tekintettel elkészítettük a Képviselő-testület Szervezeti és Működési Szabályzatáról szóló önkormányzati rendelet módosítását, mely jelen előterjesztés mellékletét képezi.

Sorokpolány, 2020. január 15.

|  |  |
| --- | --- |
| **Mező Gáborné**  polgármester sk. | **Dr. Varga Krisztina**  jegyző sk. |